**Vietatea**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

“Am văzut o vietate

……………..căutând printre gunoaie

Vietatea nu era un câine, nu era pisică, nu era şoarece

Vietatea, Doamne, era un om”(Manuel Bandeira)

Dă mă un leu

care dă mă un leu

pată pe retina oraşului

amorţeşti viaţa pe trotoare

eliberate de aşteptări

nu înrădăcinezi nimic

devorezi delăsarea cu amintiri strivite

pulbere tăbăcită

sub talpa lipsită de zare

calcinată din gunoaie

niciodată nu vei înflori

din tine ce va rămâne oare

zilele nu-ţi spun nimic

nici afişele

foamea îşi flutură zdrenţele

peste acelaşi mâine

într-o zi ai plecat

aşa cum ai trăit

astfel a fost istoria ta

fruct strivit pe asfalt

oh cum înalţă nepăsarea

murmurul morţii peste tine